Hernuwingsklousule in wet ongrondwetlik | Die Pos Hernuwingsklousule in wet ongrondwetlik | Die Pos
Zimbabwe president survives an apparent assassination attack at a Bulawayo rally – VIDEOS - 43 mins ago
Johhny Depp opens up about depression and blowing his $650-million fortune – VIDEO - 56 mins ago
French priest forced to retire after video of him slapping crying baby during baptism went viral – WATCH - 56 mins ago
Woman (60) died trapped in an airing cupboard - 57 mins ago
Hernuwingsklousule in wet ongrondwetlik
Lede van die Suid-Afrikaanse Jagters en Wildbewaringsvereniging (SAJWV) is tevrede nadat regter Ronel Tolmay op Dinsdag, 4 Julie, in die hooggeregshof in Pretoria uitspraak gelewer het dat die klousule oor die hernuwing van lisensies in die vuurwapenbeheerwet ongrondwetlik is.
Die SAJWV het die aansoek gebring teen die minister van veiligheid en sekuriteit aangesien die SAJWV van mening is dat die vuurwapenlisensiehernuwingsproses in terme van die vuurwapenbeheerwet (art. 24 en 28) ongrondwetlik is.
Dié wetgewing sê dat lisensiehouers 90 dae voor hul wapenlisensies verval, heraansoek moet doen. Handwapen-lisensies is geldig vir vyf jaar en jaggewere vir tien.
Wanneer die geldigheid van die lisensie egter verval het, moet die houer in kennis gestel word dat dit verval het, dat hy of sy in besit is van ’n onwettige vuurwapen en moet die wapen dan by hul naaste polisiekantoor ingehandig word.
Wanneer die wapen vrywillig oorhandig word, sal die persoon nie vervolg word nie, lui die wet.
Argumente is in die hof gemaak dat die wetgewing indring teen gelykheid en eienaarskap. Die SAJWV het verder geargumenteer weens die gebrekkige administrasie wat lisensies hanteer, loop eienaars die risiko van vervolging en dat hulle van hul vuurwapens ontneem kan word indien hulle nie binne die 90 dae heraansoek vir oorweging gedoen het nie.
Tolmay het in haar uitspraak gesê alle vuurwapenlisensies wat geldig is of hernu moet word, is steeds geldig totdat die grondwethof die grondwetlikheid van die wetgewing oor uitspraak gelewer het.
Tolmay het die regering 18 maande gegee om die wetgewing (art. 24 en 28) te wysig.
Kapt. Jacques Vierbergen van die Bela-Bela-polisie het by navraag gesê wapenlisensies wat steeds geldig is moet weer hernu word wanneer dit verval, maar op hierdie stadium hoef eienaars wie se lisensies verval het dit nie te hernu totdat die grondwethof uitspraak oor die saak gelewer het nie.
“Wapeneienaars mag op hierdie stadium hul wapens op ’n wettige wyse aanwend en selfs daarmee rondry. Maar indien daar mense is wat nie meer wapens wil hê nie mag hulle dit steeds by hul naaste polisiestasie inhandig,” het Vierbergen gesê.
Vir navrae kan die Bela-Bela-polisie se vuurwapenafdeling bereik word by tel. 014 736 9704.